
వాషింగ్టన్:  పొరుగు దేశం పాకిస్తాన్కు దెబ్బ మీద దెబ్బ పడుతోంది. ఇప్పట్లో పాకిస్తాన్ వెళ్లొద్దని చైనా ప్రభుత్వం తన దేశ పౌరులకు హెచ్చరించిన విషయం తెలిసిందే. తాజాగా అదే బాటలో అమెరికా కూడా పయనించింది. పాకిస్తాన్లో అమెరికన్లపై దాడులు జరిగే అవకాశం ఉందని, ఇప్పట్లో ఆ దేశానికి వెళ్లడం అంత సురక్షితం కాదని అమెరికా ప్రభుత్వం తమ దేశ పౌరులకు హెచ్చరికలు జారీ చేసింది.ప్రస్తుతం పాకిస్తాన్లో ఉగ్రవాదుల ప్రభావం అధికంగా ఉందని పేర్కొంది. ఇప్పటికే పాకిస్తాన్లోని కరాచీ, ఇస్లామాబాద్, లాహోర్లలోని అమెరికా రాయబార కార్యాలయాలు తమ సేవలను తగ్గించేశాయి. పెషావర్లోని అమెరికా రాయబార కార్యాలయం తన సేవలను పూర్తిగా నిలిపివేసింది. అమెరికా దౌత్య అధికారులపై, ఎన్జీవోలపై ఉగ్రవాదులు కక్షలు పెంచుకున్నారని అమెరికా రాయబార కార్యాలయాలు వాషింగ్టన్కు నివేదికను సమర్పించాయి.

vashington:  porugu desham paakistaanku debba meeda debba padutondi. ippatlo pakistan velloddani chaina prabhutvam tana desha pourulaku heccharinchina vishayam telisinde. taajaagaa adhe baatalo america kuudaa payaninchindi. paakistaanlo americanlapai daadulu jarige avakaasam undani, ippatlo aa deshaniki velladam anta surakshitam kaadani america prabhutvam tama desha pourulaku heccharikalu jaarii chesindi.prastutam paakistaanlo ugravaadula prabhaavam adhikamgaa undani perkondi. ippatike paakistaanlooni karachi, islamabad, lahorlaloni america rayabara kaaryaalayaalu tama sevalanu tagginchesaayi. peshaavarloni america rayabara kaaryaalayam tana sevalanu puurtigaa nilipivesindi. america dautya adhikaarulapai, enjeevolapai ugravaadulu kakshalu penchukunnaarani america rayabara kaaryaalayaalu vaashingtanku nivedikanu samarpinchaayi.